**ZMLUVA O DIELO**

**(ďalej len zmluva)**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov a § 3 ods. 3 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov medzi zmluvnými stranami uvedenými v čl. I. tejto zmluvy.

 **Čl. I.**

**Zmluvné strany**

**Objednávateľ: Obec Ratnovce**

Zastúpený: Peter Gogol, starosta obce
 IČO: 00011002

 DIČ: 2020535407

 Bankové spojenie: SK58 0200 0000 0000 1452 9212

 (ďalej len *„objednávateľ“*)

 **Zhotoviteľ: Venimex Slovakia s.r.o.**

Zapísaný v Obchodnom registri Okresného súdu Bratislava 1

Oddiel: Sro, vložka č. 78442/B

Zastúpený: Juraj Maráček, konateľ

IČO: 46115498

IČ DPH: SK2023242122

Bankové spojenie: ČSOB a.s.

Číslo účtu: 4017359042/7500

 (ďalej len *„zhotoviteľ****“***)

**Čl. II.**

**Preambula**

* 1. Objednávateľ na obstaranie predmetu tejto zmluvy použil postup verejného obstarávania –postup zadávania zákazky podľa § 117 a násl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorého právoplatným víťazom sa stal zhotoviteľ.

**Čl. III.**

**Predmet zmluvy**

* 1. Predmetom tejto zmluvy sa zhotoviteľ zaväzuje vykonať a dodať pre objednávateľa dielo, pričom sa jedná o uskutočnenie : **„Rekonštrukcia verejného osvetlenia v obci Ratnovce“**.
	2. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
	3. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
	4. Miesto uskutočnenia prác: Obec Ratnovce, intravilán obce

3.5 Zmluvné strany sa dohodli, že pokiaľ počas vykonávania diela zistia potrebu zmeny jeho rozsahu, oznámi to dotknutá zmluvná strana druhej zmluvnej strane formou písomného oznámenia spolu s odôvodnením potreby zmeny rozsahu diela, ako aj s predpokladaným dopadom zmeny diela na dohodnutú odplatu za vykonanie diela.

**Čl. IV.**

 **Termín uskutočnenia prác**

1. Zhotoviteľ sa zaväzuje:
	* 1. začať s plnením predmetu zmluvy do 2 pracovných dní odo dňa prebratia staveniska
		2. ukončiť práce do 30 dní odo dňa prevzatia staveniska
2. V prípade omeškania objednávateľa so sprístupnením staveniska v dohodnutých termínoch, predlžuje sa automaticky termín ukončenia a odovzdania prác o rovnaký počet dní, ako trvalo omeškanie objednávateľa.
3. Ak zhotoviteľ uskutoční práce pred dohodnutým termínom, zaväzuje sa objednávateľ túto časť prevziať aj v skoršom ponúknutom termíne.
	1. Objednávateľ sa zaväzuje, že dokončené práce prevezme a zaplatí za ich uskutočnenie dohodnutú cenu.
	2. Dodržanie termínu plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením jeho povinností vyplývajúcich z tejto zmluvy. Po dobu, ktorú trvá omeškanie objednávateľa s poskytnutím spolupôsobenia sa predĺži termín dokončenia prác, pokiaľ začiatok aj koniec tohto omeškania zhotoviteľ oznámi objednávateľovi písomne, a to do 10 dní odo dňa vzniku skutočností zakladajúcich vznik alebo zánik takéhoto omeškania.

**Čl. V.**

**Cena**

* 1. Cena za zhotovenie predmetu zmluvy v rozsahu podľa čl. III tejto zmluvy je stanovená dohodou zmluvných strán v zmysle zákona č. 18/1996 Z. z. o cenách a vyhláškou Ministerstva financií SR č. 87/1996 Z. z. a je doložená zhotoviteľom oceneným výkazom výmer na jednotlivé položky, pričom každá rozpočtová položka sa uvádza s presnosťou na dve desatinné miesta. Cena celkom za jednotlivé položky bude vypočítaná ako súčin množstva a jednotkovej ceny zaokrúhlenej na 2 desatinné miesta. Cena celkom za každú položku bude zaokrúhlená na 2 desatinné miesta. Položkovitý rozpočet prác tvorí prílohu č. 1 k tejto zmluve a je jej neoddeliteľnou súčasťou.
	2. Cena za zhotovenie celého diela podľa článku III. činí:

**cena spolu bez DPH za všetky práce a dodávky:** 70 776,00€

**hodnota DPH 20 %:** 14 155,20€

**cena celkom vrátane DPH:** **84 931,20€**

 Slovom: osemdesiatstyri tisíc deväťstotridsaťjedna eur dvadsať centov vrátane DPH

* 1. V cene podľa tohto článku bodu 5.2 sú obsiahnuté aj náklady na všetky správy, skúšky, atesty, certifikáty a pod. nevyhnutné k riadnemu a včasnému zrealizovaniu diela.
	2. Zmluvné strany sa dohodli, že zmena ceny predmetu zmluvy je možná iba:
1. za vykonané naviac práce, ktorých potreba vznikla počas uskutočnenia prác, ktoré neboli obsiahnuté vo  výkaze výmer ( resp. naviac práce spočívajú v zmene množstiev oproti množstvám z výkazu výmer) a naviac práce podľa požiadavky objednávateľa. Potreba naviac prác avizovaná zhotoviteľom alebo požiadavka objednávateľa na naviac práce bude zapísaná do stavebného denníka. Zhotoviteľ je povinný oznámiť objednávateľovi potrebu naviac prác a výšku požadovaného zvýšenia zmluvnej ceny bez zbytočného odkladu. V prípade vykonávania naviacprác môže zhotoviteľ pristúpiť iba v tom prípade, ak požiadavka na takéto naviacpráce s ich finančným dopadom bude schválená objednávateľom a následne po podpísaní dohody o ich realizácii štatutárnymi zástupcami oboch zmluvných strán. V prípade, že zhotoviteľ vykoná naviac práce bez odsúhlasenia objednávateľom, objednávateľ ich nebude akceptovať.

b) v prípade zmeny právnych predpisov napr. upravujúcich výšku sadzby DPH.

* 1. Ceny za práce naviac budú účtované nasledovne:
1. v prípade prác, ktoré sú uvedené vo výkaze výmer, bude zhotoviteľ účtovať jednotkovú cenu, ktorá zodpovedá cene uvedenej v ocenenom výkaze výmer,
2. v prípade prác, ktoré nie sú uvedené vo výkaze výmer, bude zhotoviteľ účtovať cenu, podľa smerných cien obvyklých v príslušnom časovom období , v ktorom boli práce realizované.
	1. Zhotoviteľ sa zaväzuje, že nezrealizované práce a dodávky odsúhlasené objednávateľom a stavebným dozorom budú z ceny diela odpočítané na základe jednotkových cien, ktoré sú uvedené vo výkaze výmer.

**Čl. VI.**

**Platobné podmienky**

6.1. Cenu za zhotovenie diela uhradí objednávateľ na základe jednotlivých čiastkových faktúr, ktoré zhotoviteľ vystaví a odošle objednávateľovi v dvoch vyhotoveniach a na základe zisťovacích súpisov o skutočne realizovaných prácach a dodávkach potvrdených stavebným dozorom.

* 1. Lehota splatnosti faktúr je 30 dní odo dňa jej doručenia.

6.3 Zmluvné strany sa zaväzujú, že počas realizácie stavby nezmenia svoj bežný účet, uvedený v čl. I. tejto zmluvy z ktorého sa budú financovať výdavky na predmet zmluvy.

6.4 Faktúry na úhradu musia obsahovať náležitosti faktúry, ako daňového dokladu, popis vykonaných prác a cenu. Jednotlivé faktúry budú (ak nevyplýva z platných právnych predpisov inak) obsahovať: označenie povinnej a oprávnenej osoby, adresu, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť fakturovaná suma, označenie predmetu zmluvy, odtlačok pečiatky a podpis oprávnenej osoby.

* 1. Objednávateľ vykoná pred prevodom finančných prostriedkov vecnú a formálnu kontrolu každej faktúry. V prípade, že faktúra nebude obsahovať náležitosti vyžadované právnymi predpismi a náležitosti deklarované v tejto zmluve, objednávateľ vráti faktúru zhotoviteľovi na jej doplnenie. V takom prípade sa preruší plynutie lehoty splatnosti a bude pokračovať doručením riadnej faktúry objednávateľovi. Pre účely tejto zmluvy sa za deň úhrady považuje deň pripísania peňažnej sumy na účet zhotoviteľa.

**Čl. VII.**

**Možnosť odmietnuť predmet zmluvy**

* 1. Objednávateľ si vyhradzuje právo odmietnuť prevziať predmet zmluvy z dôvodu nedodržania kvalitatívnych podmienok pri realizácií diela uvedených v projektovej dokumentácii.
	2. Objednávateľ má právo dielo neprevziať len v prípade, ak vady diela budú takého charakteru, že užívanie diela alebo jeho príslušnej časti, ktorá je predmetom preberania, bude ohrozené alebo podstatne zhoršené.
	3. V prípade, ak objednávateľ neprevezme dielo termíne vopred oznámenom zhotoviteľom ako deň preberacieho konania, po uplynutí dňa určeného ako deň začatia preberacieho konania, ak sa objednávateľ bezdôvodne nedostavil na preberacie konanie a/alebo objednávateľ bez uvedenia dôvodu nepodpísal protokol o odovzdaní a prevzatí d iela, dielo sa považuje za splnené a odovzdané.

**Čl. VIII.**

**Zodpovednosť za vady a záruka**

8.1 Zhotoviteľ zodpovedá za to, že práce vykoná podľa podmienok tejto zmluvy a  projektovej dokumentácie a že počas záručnej doby bude mať predmet zmluvy všetky vlastnosti uvedené v tejto zmluve a v projektovej dokumentácii.

* 1. Zhotoviteľ zodpovedá za vady, ktoré predmet má v čase jeho odovzdania objednávateľovi. Vady vykonaných prác zrejmé už pri preberaní musí objednávateľ vytknúť už v zápisnici o odovzdaní a prevzatí prác (preberací protokol). Za vady, ktoré sa prejavili po odovzdaní prác zodpovedá zhotoviteľ iba vtedy, ak boli spôsobené porušením jeho povinností.
	2. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani po vynaložení všetkej odbornej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
	3. Záručná lehota za vykonané práce je 36 mesiacov. Záručná lehota  začína plynúť odo dňa odovzdania a prevzatia prác.
	4. Zmluvné strany sa dohodli, že v prípade, že sa na predmete zmluvy vyskytne vada počas záručnej doby má objednávateľ právo požadovať od zhotoviteľa bezodplatné odstránenie vady a zhotoviteľ je povinný vadu na predmete zmluvy bezodplatne odstrániť. Oznámenie vád musí byť písomné a uplatnené bez zbytočného odkladu. Reklamácia musí obsahovať označenia vady, miesta, kde sa vada nachádza a popis, ako sa vada prejavuje.
	5. Zhotoviteľ sa zaväzuje odstrániť prípadné vady predmetu zmluvy do 3dní od prevzatia písomného uplatnenia oprávnenej reklamácie objednávateľa. V prípade, ak nie je technicky možné odstrániť vady do 3 dní, zmluvné strany sa dohodnú na dlhšej lehote na odstránenie týchto vád.

**Čl. IX.**

**Podmienky uskutočnenia prác**

* 1. Zhotoviteľ je povinný vyhotoviť dielo včas a riadne. Zhotoviteľ sa zaväzuje uskutočniť práce vymedzené v bode 3.1 vo vlastnom mene a na vlastnú zodpovednosť, na svoje náklady a na vlastné nebezpečenstvo. Zhotoviteľ vyhlasuje, že má oprávnenie vykonávať práce v rozsahu čl. III. tejto zmluvy.
	2. Zhotoviteľ je povinný na vyzvanie kedykoľvek informovať objednávateľa o priebehu vykonávaných prác a riadiť sa jeho pokynmi.
	3. Zhotoviteľ sa zaväzuje najmenej 5 dní pred odovzdaním predmetu zmluvy písomne vyzvať objednávateľa na jej prevzatie. O odovzdaní a prevzatí predmetu zmluvy v preberacom konaní sa spíše zápisnica.
	4. Zhotoviteľ zodpovedá za bezpečnosť a ochranu zdravia vlastných pracovníkov, protipožiarne opatrenia a opatrenia proti škodám, ktoré by mohli vzniknúť na majetku zhotoviteľa a objednávateľa. Zhotoviteľ zodpovedá za škody, ktoré spôsobia jeho pracovníci na majetku objednávateľa. Zhotoviteľ v plnej miere zodpovedá za uplatnené sankcie orgánov a organizácií súvisiace s realizáciou predmetu zmluvy.
	5. Zhotoviteľ počas uskutočňovania prác nesmie svojou činnosťou bezdôvodne obmedziť plynulosť prevádzky objednávateľa, alebo subjektu, ktorý je v jeho zriaďovateľskej pôsobnosti. Dôvod, rozsah a predpokladanú alebo skutočnú dobu obmedzenia plynulosti prevádzky je zhotoviteľ povinný prerokovať s objednávateľom vopred.
	6. Zhotoviteľ zodpovedá za čistotu a poriadok na mieste uskutočnenia prác. Zhotoviteľ odstráni na vlastné náklady odpady, ktoré sú výsledkom jeho činnosti.

**Čl. X.**

 **Zmluvné pokuty a sankcie**

* 1. Ak zhotoviteľ bez zavinenia objednávateľa nesplní predmet zmluvy uvedený v bode 3.1 v dohodnutom termíne, zaplatí zmluvnú pokutu vo výške 0,02% z dohodnutej ceny diela za každý deň omeškania.
	2. V prípade, že sa zhotoviteľ omešká so začatím prác na prevzatom stavenisku má objednávateľ právo uplatniť si u zhotoviteľa nárok na zmluvnú pokutu vo výške 166,00 EUR za každý deň omeškania so začatím prác.
	3. Objednávateľ zaplatí zmluvnú pokutu vo výške 0,02 % z dlžnej sumy v prípade omeškania so zaplatením faktúry za každý deň omeškania.
	4. Ak zhotoviteľ nezačne s odstraňovaním vád v čase podľa bodu 8.6 zaplatí zmluvnú pokutu vo výške 40,00 € za každý deň omeškania.
	5. Zmluvné pokuty sa nezapočítavajú na prípadnú náhradu škody ktorejkoľvek zmluvnej strany.

**Čl. XI.**

**Odstúpenie od zmluvy**

* 1. Zmluvné strany sa dohodli, že ak jedna zmluvná strana podstatne poruší zmluvné povinnosti dohodnuté v tejto Zmluve, druhá zmluvná strana má právo odstúpiť od tejto Zmluvy. Spôsob odstúpenia od Zmluvy sa riadi ustanoveniami Obchodného zákonníka.
	2. Objednávateľ môže od zmluvy odstúpiť, najmä ak zhotoviteľ je v omeškaní so začatím plnenia tejto zmluvy z dôvodov, ktoré sú na jeho strane, viac ako 5 dní odo dňa odovzdania staveniska.
	3. V prípade, ak príde k odstúpeniu od tejto zmluvy, uhradí objednávateľ zhotoviteľovi stavby preukázateľné vynaložené náklady a pomernú časť z ceny diela úmernú miere, do akej je dielo rozpracované ku dňu zániku tejto zmluvy.
	4. Zhotoviteľ je oprávnený odstúpiť od zmluvy najmä ak:
* bude objednávateľ meškať s plnením si svojich finančných záväzkov vyplývajúcich mu z tejto Zmluvy voči zhotoviteľovi o viac ako 30 dní po lehote splatnosti.
	1. Odstúpenie je účinné dňom doručenia oznámenia o odstúpení druhej zmluvnej strane.

**Čl. XII.**

**Spoločné a záverečné ustanovenia**

* 1. Záväzkový vzťah zmluvných strán vzniknutý na základe tejto zmluvy sa riadi ustanoveniami Obchodného zákonníka,  nakoľko ide o vzťah subjektov, ktorý spadá automaticky pod vzťahy uvedené v ustanovení § 261 ods. 2 Obchodného zákonníka.
	2. Zmluvu je možné meniť alebo dopĺňať len formou písomných a očíslovaných dodatkov, odsúhlasených a riadne podpísaných oboma zmluvnými stranami.
	3. Zmluva je vyhotovená v piatich exemplároch, z ktorých po podpísaní obdrží objednávateľ tri a zhotoviteľ dve vyhotovenia.
	4. Zhotoviteľ vyhlasuje, že súhlasí s podmienkami určenými objednávateľom v tejto zmluve.
	5. Zhotoviteľ súhlasí so spracovaním osobných údajov podľa Nariadenia EP a rady /EU/ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a tiež podľa zákona NR SR č. 18/2018 o ochrane osobných údajov a o zmene a doplnení niektorých zákonov
	6. Zmluva nadobudne platnosť dňom podpisu tejto zmluvy o dielo a účinnosť na základe ustanovenia § 47a ods. 1 zákona č. 546/2010 Z. z. ktorým sa dopĺňa Občiansky zákonník až dňom nasledujúcim po dni jej zverejnenia na webovom sídle objednávateľa.
	7. Neoddeliteľnou súčasťou tejto zmluvy je:
* Príloha č. 1 – nacenený výkaz výmer
	1. Zmluvné stravy sa zaväzujú riešiť prípadné spory vyplývajúce z tejto zmluvy obligátne formou zmieru prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný súd.
	2. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

 Ratnovce , dňa .............2018 V Bratislave, dňa 12.09.2018

 –––––––––––––––––––– ––––––––––––––––––––––

 *Objednávateľ Veniemex Slovakia s.r.o.*

 *Peter Gogol, starosta obce Juraj Maráček, konateľ*